

**ข่าวประชาสัมพันธ์**

**กรุงไทย เปิดซื้อ-ขายทองคำ 96.5% แบบเรียลไทม์ผ่าน Gold Wallet บนแอปฯเป๋าตัง พลิกการลงทุนให้ง่ายและงอกเงย**

ธนาคารกรุงไทย เอาใจผู้ลงทุนทอง  เปิดตัวฟีเจอร์ใหม่  “ซื้อ-ขาย ทองคำแท่ง 96.5%” ผ่าน Gold Wallet ตลาดทองคำออนไลน์แห่งแรกของไทย บนแอปฯ เป๋าตัง ด้วยแนวคิด “พลิกการลงทุนให้ง่ายและงอกเงย” ซื้อขายง่ายแบบเรียลไทม์ กับ 3 ร้านทองชั้นนำ คือ MTS Gold (แม่ทองสุก)  YLG Corporation (วายแอลจี)  และ Aurora Gold Trading (ออโรร่า) ด้วยจุดเด่นลงทุนง่าย ใช้เงินน้อย เริ่ม ใช้เงินลงทุนน้อย ขั้นต่ำเพียง  0.1 บาททอง หรือประมาณ 3,000 บาท ตอบโจทย์ผู้ลงทุนไทยที่ชื่นชอบลงทุนและสะสมทองคำแท่ง

**นายรวินทร์ บุญญานุสาสน์ ผู้บริหารสายงานธุรกิจตลาดเงินตลาดทุน** ธนาคารกรุงไทย เปิดเผยว่า ธนาคารกรุงไทยในฐานะธนาคารพาณิชย์ชั้นนำของประเทศ ตอกย้ำผู้นำการลงทุนดิจิทัล มุ่งมั่น พัฒนาบริการด้านการลงทุนและการออม ตอบโจทย์ผู้ลงทุนทุกกลุ่ม ในทุกสินทรัพย์การลงทุน ด้วยแนวคิด **“พลิกการลงทุนให้ง่ายและงอกเงย”** พัฒนาฟีเจอร์ใหม่บน Gold Wallet บนแอปพลิเคชันเป๋าตัง โดยเปิดให้ ผู้ลงทุนส่งคำสั่งซื้อ-ขายทองคำแท่งความบริสุทธิ์ 96.5% แบบเรียลไทม์ กับร้านทองพันธมิตรชั้นนำ  3 เจ้าดัง  คือ  MTS Gold แม่ทองสุก,  YLG Corporation  และ Aurora Gold Trading ด้วยจุดเด่น ลงทุนง่าย ใช้เงินน้อย เริ่มต้นเพียง 0.1 บาททอง หรือประมาณ 3,000 บาท (ขึ้นอยู่กับอัตราแลกเปลี่ยนและราคาทอง ณ วันซื้อขาย) เพื่อตอบโจทย์ความต้องการของผู้ลงทุนไทย ที่มีความคุ้นเคยกับการซื้อขายทองคำแท่งความบริสุทธิ์ 96.5% และเป็นทองคำที่มีสัดส่วนการลงทุนมากที่สุดในประเทศไทย

**Gold Wallet บริการซื้อขายทองคำออนไลน์ครบวงจร บนแอปฯ เป๋าตัง** เปิดให้บริการมากว่า 2 ปี โดยธนาคารร่วมกับพันธมิตรร้านทองชั้นนำ พัฒนาบริการ เพื่อตอบโจทย์ผู้ลงทุนทองคำในทุกด้าน ครอบคลุม การซื้อ-ขายทองคำแท่งความบริสุทธิ์ 99.99% ซึ่งเป็นมาตรฐานโลกตาม LBMA และทองคำแท่งความบริสุทธ์ 96.5% ซึ่งเป็นมาตรฐานตามสมาคมทองคำในประทศไทย ลงทุนซื้อ-ขายง่าย ได้ทองจริง ผ่านแพลตฟอร์ม ดิจิทัลที่คนไทยคุ้นเคย ทำให้ปัจจุบันมีผู้ใช้งานเพิ่มขึ้นต่อเนื่องกว่า 2 แสนบัญชี

**ทั้งนี้ ผู้ลงทุนสามารถซื้อ-ขายทองคำความบริสุทธิ์ 96.5% บน Gold Wallet ผ่านแอปฯ เป๋าตังได้ง่ายๆ ดังนี้**

  1. ดาวน์โหลดและติดตั้งแอปฯ เป๋าตัง

2. สมัครบริการ Gold Wallet บนแอปฯ เป๋าตัง

3. ผูกบัญชีเงินฝากของธนาคารกรุงไทยเพื่อใช้ในการซื้อขายทอง

4. เปิดบัญชีร้านทองทั้ง 3 ร้าน คือ MTS Gold แม่ทองสุก, YLG Corporation

 และ Aurora Gold Trading

5. ตั้งค่าบัญชีหลักในการซื้อขายทองและส่งคำสั่งซื้อขายกับร้านค้าพันธมิตรได้ทันที

สอบถามรายละเอียดเพิ่มเติมได้ที่ ธนาคารทุกไทยทุกสาขา หรือ ติดต่อ Krungthai Contact Center โทร. 02-111-1111

**ทีม Marketing Strategy**

**12 กุมภาพันธ์ 2567**